Document ID: 32004R1820

32004R1820
L 320/14
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1820/2004 НА КОМИСИЯТА
от 20 октомври 2004 година
за изменение на Регламент (ЕО) № 2208/2002 на Комисията относно определянето на подробни правила за прилагане на Регламент (ЕО) № 814/2000 на Съвета относно информационните мерки в областта на Общата селскостопанска политика
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 814/2000 на Съвета от 17 април 2000 г. относно информационните мерки в областта на Общата селскостопанска политика (1), и по-специално член 9 от него,
като има предвид, че:
(1)
Регламент (ЕО) № 2208/2002 на Комисията (2) предвижда покана за предложения, за да се гарантира най-широка публичност на възможностите за отпускане на субсидии, предложени с Регламент (ЕО) № 814/2000 на Съвета, както и подбора на най-добрите мерки. Тази покана трябва да бъде публикувана най-късно до 31 юли всяка година. В интерес на доброто административно управление, и по-специално, свързано с разширяването на схемата за граждани от новите държави-членки, предвидено в Регламент (ЕО) № 814/2000 на Съвета, тази дата може да бъде отложена с три месеца.
(2)
Регламент (ЕО) № 2208/2002 на Комисията следва да бъде съответно изменен.
(3)
Мерките, предвидени в настоящия регламент, са в съответствие със становището на Комитета на ФЕОГА,
ПРИЕ НАСТОЯЩИЯ РЕГЛАМЕНТ:
Член 1
В член 3 от Регламент (ЕО) № 2208/2002 на Комисията датата „31 юли“ се заменя с датата „31 октомври“.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 октомври 2004 година.

Labels: 10
3
6
12
15